गुरुग्राम के निजी स्कूल में मासूम छात्र की नृशंस हत्या के बाद केंद्र और राज्य सरकारें हरकत में आ गई हैं। केंद्रीय मानव संसाधन विकास मंत्रालय ने सीबीएसई से निजी स्कूलों में इंतजामों की रिपोर्ट तलब कर ली है। मुख्यमंत्री मनोहर लाल ने कहा कि पुलिस जांच में अगर तथ्य सामने नहीं आते हैं तो सरकार सीबीआइ से जांच कराने में पीछे नहीं हटेगी। शिक्षा मंत्री ने राज्य के निजी स्कूलों को बच्चों की सुरक्षा के लिए पुख्ता इंतजाम करने के निर्देश दिए हैं।